ddrg/super_eurlex huggingface dataset:
47.

Den tilsynsførende anbefaler følgende: — omformulering af artikel 56 i forslaget til forordning og tilføjelse af en bestemmelse i direktiv 2006/43/EF, der understreger, at eksisterende lovgivning om databeskyttelse finder fuld anvendelse, og som erstatter de mange henvisninger i de forskellige artikler i forslaget til forordning med én generel bestemmelse, der henviser til direktiv 95/46/EF og forordning (EF) nr. 45/2001. Den tilsynsførende foreslår en afklaring af henvisningen til direktiv 95/46/EF i form af en præcisering af, at bestemmelserne finder anvendelse i overensstemmelse med den nationale lovgivning til gennemførelse af direktiv 95/46/EF, — præcisering af, hvilken type personoplysninger der kan behandles under direktiv 2006/43/EF og forslaget til forordning for at fastlægge, til hvilke personoplysninger kan behandles af de pågældende kompetente myndigheder og fastlægge en nøjagtig, nødvendig og forholdsmæssig datalagringsperiode for ovennævnte behandling, — i lyset af risikoen ved overførsel af data til tredjelande anbefaler den tilsynsførende at tilføje til artikel 17 i direktiv 2006/43/EF, at der, hvis ikke der findes et hensigtsmæssigt beskyttelsesniveau, skal foretages en vurdering fra sag til sag. Han anbefaler også at medtage en tilsvarende henvisning og vurderingen fra sag til sag i de relevante bestemmelser i forslaget til forordning, — erstatning af den minimale opbevaringsperiode på fem år i artikel 30 i forslaget til forordning med en maksimal opbevaringsperiode. Den valgte periode skal være nødvendig og stå i et passende forhold til det formål, som oplysningerne behandles til, — angivelse af formålet med offentliggørelsen af sanktioner i de relevante artikler i direktiv 2006/43/EF og forslaget til forordning og redegørelse for nødvendigheden af og det forholdsmæssige i offentliggørelsen i betragtningerne i både direktiv 2006/43/EF og forslaget til forordning. Han anbefaler også, at beslutning om offentliggørelse træffes fra sag til sag, og at der skal være mulighed for at offentliggøre færre oplysninger end i henhold til de nugældende krav, — indførelse af tilstrækkelige garantier vedrørende obligatorisk offentliggørelse af sanktioner for at sikre respekt for formodningen om uskyld, de berørte personers ret til at gøre indsigelse, dataenes sikkerhed/nøjagtighed og at de slettes efter en hensigtsmæssig periode, — tilføjelse af følgende bestemmelse til artikel 66, stk. 1, i forslaget til forordning: »disse personers identitet skal holdes fortrolig i alle faser af proceduren, medmindre det er nødvendigt at afsløre den i henhold til den nationale lovgivning i forbindelse med yderligere undersøgelser eller efterfølgende retssager«. — sletning af ordene »principperne i« i artikel 66, stk. 2, litra c) i forslaget til forordning.
50.

Den tilsynsførende understreger, at branchen, medlemsstaterne og Kommissionen bør tage behørigt hensyn til krav til databeskyttelse i gennemførelsen af initiativer, der skal forbedre børns sikkerhed online, og især følgende: — Medlemsstaterne bør sikre, at de i deres uddannelseskampagner og -materiale henviser til databeskyttelsesrisici samt informerer om, hvordan børn og forældre kan forebygge disse risici. Der bør også udvikles synergi mellem databeskyttelsesmyndighederne, medlemsstaterne og branchen for at øge børns og forældres bevidsthed om onlinesikkerhed. — Branchen bør sikre, at den behandler børns personoplysninger efter loven, og at den indhenter forældrenes samtykke, hvor dette er nødvendigt. Den bør indføre standardindstillinger for personoplysninger for børn, som udløser bedre beskyttelsesmekanismer end dem, der er standard for alle andre brugere. Den bør også indføre hensigtsmæssige advarselsmekanismer for børn, som ønsker at ændre deres standardindstillinger for personoplysninger, og sikre, at en sådan ændring sker med forældrenes samtykke, hvor dette er krævet. Den bør arbejde for at tilvejebringe hensigtsmæssige værktøjer til kontrol af alder, som ikke er indgribende ud fra et databeskyttelsessynspunkt. — I relation til information til børn bør branchen undersøge, hvordan der kan udvikles en taksonomi for at give børn enkel information og orientere dem om de potentielle risici ved, at de ændrer deres standardindstillinger. — Med hensyn til reklamer rettet mod børn erindrer den tilsynsførende om, at der ikke må være direkte marketing rettet specifikt mod små mindreårige, og at børn ikke må være genstand for adfærdsbaserede reklamer. Den tilsynsførende mener, at Kommissionen i højere grad bør tilskynde branchen til at udvikle privatlivsvenlige, selvregulerende foranstaltninger på EU-plan og fremme god praksis med hensyn til onlinereklamer for børn, som bør være baseret på fuldstændig overholdelse af lovgivningen om databeskyttelse. Han tilskynder også Kommissionen til at overveje muligheden af yderligere lovgivning på EU-plan for at sikre, at der tages korrekt hensyn til børns ret til privatlivets fred og databeskyttelse i forbindelse med reklamer.
2.

Den tilsynsførende bemærker, at Rådet offentliggjorde sine konklusioner om oprettelse af et europæisk center til bekæmpelse af it-kriminalitet fra mødet den 7.-8. juni 2012 (2). Rådet bifalder målene i meddelelsen, støtter oprettelsen af centret (også kaldet »EC3«), der skal være en del af Europol, og anvendelsen af de eksisterende strukturer til tværgående arbejde med andre kriminalitetsområder, bekræfter, at EC3 bør fungere som knudepunkt for bekæmpelse af it-kriminalitet, og at EC3 skal arbejde tæt sammen med relevante agenturer og aktører på internationalt niveau, og opfordrer Kommissionen til i samråd med Europol yderligere at udvikle anvendelsesområdet for de specifikke opgaver, der vil være nødvendige for at gøre EC3 operationelt inden 2013. I konklusionerne henvises der dog ikke til betydningen af grundlæggende rettigheder og navnlig databeskyttelse i forbindelse med oprettelsen af EC3.
DA Den Europæiske Unions Tidende C 335/3

Høringskonsulentens endelige rapport (1)

COMP/39.611 — Vandforvaltningsprodukter

2012/C 335/03

Den 27. januar 2011 indledte Europa-Kommissionen en procedure i medfør af artikel 11, stk. 6, i forordning (EF) nr. 1/2003 (2) mod Flamco Wemefa GmbH, Flamco Holding B.V., voestalpine Polynorm B.V. og voestalpine AG (i det følgende benævnt »Flamco«), Reflex Winkelman GmbH & Co. og Winkelman Group GmbH & Co. KG (i det følgende benævnt »Reflex«) og TA Hydronics Switzerland AG (tidligere Pneumatex AG og i det følgende benævnt »Pneumatex«) (tilsammen »parterne«).

Efter forligsforhandlingerne og forligsindlæggene i overensstemmelse med artikel 10a, stk. 2, i forordning (EF) nr. 773/2004 (3) vedtog Europa-Kommissionen en klagepunktsmeddelelse rettet til Flamco, Reflex og Pneumatex, hvoraf det fremgår, at parterne har deltaget i en samlet og kontinuerlig overtrædelse af artikel 101 i traktaten om Den Europæiske Unions funktionsmåde. Overtrædelsen er beskrevet som samordning af priser for vandforvaltningsprodukter, herunder tryksætningssystemer og kvalitetssikringsprodukter. Parternes respektive svar på klagepunktsmeddelelsen bekræfter, at klagepunktsmeddelelsen afspejler indholdet af parternes forligsindlæg.

I medfør af artikel 16 i afgørelse 2011/695/EU har jeg undersøgt, om udkastet til afgørelse kun indeholder klagepunkter, som parterne har haft mulighed for at give deres mening til kende om, og det kan jeg bekræfte.

I lyset af ovenstående og i betragtning af at parterne ikke har fremsendt nogen anmodninger eller klager til mig (4), finder jeg, at alle parternes procedurerettigheder i denne sag er blevet respekteret.

Bruxelles, den 25. juni 2012. Wouter WILS

(1) I medfør af artikel 16 i afgørelse 2011/695/EU vedtaget af formanden for Europa-Kommissionen af 13. oktober 2011 om høringskonsulentens funktion og kompetenceområde under behandlingen af visse konkurrencesager, EUT L 275 af 20.10.2011, s. 29.

(2) Rådets forordning (EF) nr. 1/2003 af 16. december 2002 om gennemførelse af konkurrencereglerne i traktatens artikel 81 og 82, EFT L 1 af 4.1.2003, s. 1-25.

(3) Kommissionens forordning (EF) nr. 773/2004 af 7. april 2004 om Kommissionens gennemførelse af procedurer i henhold til EF-traktatens artikel 81 og 82, EUT L 123 af 27.4.2004, s. 18.

(4) Ifølge artikel 15, stk. 2, i afgørelse 2011/695/EU kan parter, der i kartelsager indleder forligsforhandlinger efter artikel 10a i forordning (EF) nr. 773/2004, på et hvilket som helst tidspunkt under forligsproceduren henvende sig til høringskonsulenten for at sikre, at de på effektiv vis kan udøve deres proceduremæssige rettigheder. Se også punkt 18 i Kommissionens meddelelse 2008/C 167/01.
4.

Ifølge forslaget sigter udkastet til aftalen også mod at danne et retsgrundlag for udvekslingen af oplysninger. Hovedformålet med forslaget er ikke at udveksle personoplysninger, men udveksling af personoplysninger vil i høj grad finde sted, især i forbindelse med operatører. I denne udtalelse analyseres det, hvordan udvekslingen af sådanne personoplysninger reguleres i udkastet til aftale. Samtidig analyseres de relevante bestemmelser i toldsamarbejdsaftalen, for så vidt de har en indvirkning på behandlingen af personoplysninger i henhold til udkastet til aftale. Under hensyntagen til, at udkastet til aftale danner retsgrundlag for yderligere samarbejde, indeholder udtalelsen også anbefalinger til fremtidige beslutninger eller aftaler med krav om udveksling af personoplysninger, der indføres på grundlag af udkastet til afgørelse.
4.

EU's system for handel med emissioner (»ETS«) er en af de politikker, der er indført i Den Europæiske Union (»EU«) som et bidrag til at nå EU's mål for reduktion af drivhusgasser under Kyoto-protokollen. Med ETS etableres der en overensstemmelsesordning for erhvervsdrivende, hvis mål er at sikre, at der sættes et effektivt loft over emissioner i hele EU (2).
72.

Videreanvendelsen af den offentlige sektors informationer, der indeholder personoplysninger, kan bibringe store fordele, men skaber også store risici for beskyttelsen af personoplysninger. I lyset af disse risici anbefaler den tilsynsførende, at det i forslaget præciseres klart, i hvilke situationer og underlagt hvilke sikkerhedsforanstaltninger der kan stilles krav om, at oplysninger indeholdende personoplysninger gøres tilgængelige til videreanvendelse. Navnlig bør forslaget: — indeholde en klarere bestemmelse af PSI-direktivets anvendelsesområde (afsnit 3.1) — indeholde krav om, at den pågældende offentlige myndighed foretager en vurdering, før den offentlige sektors informationer indeholdende personoplysninger gøres tilgængelige til videreanvendelse (afsnit 3.1) — hvor det er relevant indeholde krav om, at data gøres helt eller delvist anonyme, og at licensbetingelserne specifikt forbyder fornyet identifikation af fysiske personer samt videreanvendelse af personoplysninger til formål, der hver især kan have en indflydelse på de registrerede data (afsnit 3.2 og 3.3) — indeholde krav om, at licensbetingelserne for videreanvendelse af den offentlige sektors informationer omfatter en klausul om databeskyttelse ved behandling af personoplysninger (afsnit 3.3) — hvor det er nødvendigt, under hensyntagen til risici i forbindelse med beskyttelsen af personoplysninger indeholde krav om, at ansøgerne godtgør (med en konsekvensanalyse af databeskyttelse eller lignende), at der træffes tilstrækkelige foranstaltninger over for enhver risiko for beskyttelsen af personoplysninger, og at ansøgerne behandler oplysningerne i overensstemmelse med den gældende databeskyttelseslovgivning (afsnit 3.3) — præciserer, at videreanvendelse kan gøres betinget af formålet med videreanvendelsen som en undtagelse fra den generelle regel, der tillader videreanvendelse til kommercielle og ikke-kommercielle formål (afsnit 3.3)
(6)

I indbydelsen af parterne til den mundtlige høring stillede jeg en række spørgsmål angående den ene af de tre begivenheder, der fandt sted under kontrolundersøgelsen, og som var nævnt i klagepunktsmeddelelsen (6). Parterne blev opfordret til at udtale sig om disse spørgsmål under den mundtlige høring, og det førte til konstruktive drøftelser af disse begivenheder under den mundtlige høring.
7.

Prisen for udbudsmaterialet fastsættes til 10 000 BGN. Udbudsmaterialet købes i lokale 902 i Økonomi-, Energi- og Turismeministeriets bygning på adressen Triaditsa 8, Sofia, Bulgaria, inden fristen i punkt 4 udløber. 7.1. Det i punkt 7 angivne beløb indbetales på Økonomi-, Energi- og Turismeministeriets bankkonto: BIC for BNB-konto til betaling i bulgarsk valuta (BGN) — BNBGBGSD SWIFT-kode for BNB-konto for betaling i udenlandsk valuta — BNBGBGSF IBAN — BG79 BNBG 9661 3000 1026 01 BNB (Bulgariens Nationalbank) — hovedsæde. 7.2. Følgende anføres på betalingsordren: За конкурсни книжа за площ »Блок 1—22 Терес«, закупувани в полза на кандидата (ansøgers navn skal anføres) (Til køb af udbudsmaterialet for området »Blok 1-22 Teres« på vegne af (ansøgeren)). 7.3. Personen, der modtager udbudsmaterialet, skal underskrive en erklæring på vegne af ansøgeren om beskyttelse af de indeholdte oplysningers fortrolighed.
2.

Den 16. december 2011 vedtog Kommissionen en foreløbig vurdering i medfør af artikel 9, stk. 1, i Rådets forordning (EF) nr. 1/2003 (2). I sin foreløbige vurdering bemærkede Kommissionen, at der er risiko for, at konkurrence- og fortrolighedsklausulerne i Arevas og Siemens' aktionæraftale angående perioden efter joint venture-selskabets opløsning kan udgøre en overtrædelse af konkurrencereglerne, da de med hensyn til varighed og omfattede produkter er for vidtgående.
Polen (pr. person) Arbejdstageres familiemedlemmer under 65 år Pensionister under 65 år Pensionisters familiemedlemmer under 65 år

1 076,32 PLN
32.

EDPS glæder sig over, at forslaget om udstationering af arbejdstagere omfatter databeskyttelseshensyn. EDPS bifalder også, at man foreslår at bruge et eksisterende informationssystem, IMI, til det administrative samarbejde, da det allerede på det praktiske plan omfatter en række databeskyttelsessikringer, og for hvilket der snart forventes vedtaget særlige sikkerhedsbestemmelser under IMI-forordningen.
(7)

Jeg har ikke modtaget nogen klage over den effektive udøvelse af de proceduremæssige rettigheder fra sagens parter. Udkastet til afgørelse indeholder ingen indvendinger, som parterne ikke har haft mulighed for at fremsætte deres synspunkter til. I betragtning heraf finder jeg, at alle parter i proceduren har haft mulighed for at udøve deres procedurerettigheder effektivt i denne sag.
(5)

For at afhjælpe de bekymringer, som Kommissionen har givet udtryk for, har Alcan tilbudt at afgive visse tilsagn (5). Den 10. august 2012 offentliggjorde Kommissionen en meddelelse i Den Europæiske Unions Tidende, jf. artikel 27, stk. 4, i forordning (EF) nr. 1/2003, hvori der blev givet et resumé af sagen og tilsagnene, og hvori tredjeparter opfordredes til at indsende bemærkninger til forslaget (6). Markedstesten viste, at udkastet til tilsagn ville være tilstrækkeligt til at afhjælpe Kommissionens konkurrencemæssige betænkeligheder, men en række problemer blev påpeget. I november 2012 afgav Alcan nogle reviderede tilsagn med henblik på at afhjælpe disse problemer.
7.

Det Rådgivende Udvalg er enig i, at der i betragtning af tilsagnene og med forbehold af artikel 9, stk. 2, i forordning (EF) nr. 1/2003 ikke længere er grund til, at Kommissionen griber ind over for Rio Tinto Alcan i forbindelse med de konkurrencemæssige betænkeligheder, der blev identificeret i udkastet til afgørelse.
7.

Det Rådgivende Udvalg er enigt i, at der i betragtning af tilsagnene og med forbehold af artikel 9, stk. 2, i forordning (EF) nr. 1/2003 ikke længere er grund til, at Kommissionen griber ind over for Apple, Hachette, Harper Collins, Simon & Schuster og Holtzbrinck/Macmillan i forbindelse med de konkurrenceproblemer, der blev identificeret i udkastet til afgørelse.
4.

På grundlag af forslaget skal uddannede frivillige udsendes som »EU Aid Volunteers« som led i humanitære projekter verden over. EU AID Volunteers udvælges og udsendes af certificerede humanitære organisationer, der overholder en række europæiske fælles regler for organisering af humanitære hjælpearbejdere. Disse fælles regler og certificeringsproceduren fastlægges af Kommissionen. Kommissionen skal også yde støtte til og oprette et europæisk uddannelsesprogram, et centralt register over alle uddannede frivillige samt et it-netværk, som skal fremme frivilliges interaktion online før, under og efter udsendelsen.
21.

Den Europæiske Tilsynsførende anbefaler imidlertid følgende: — Undtagelsen fra offentliggørelse for støttemodtagere under tærskelværdien bør kun finde anvendelse på fysiske personer (artikel 110b). — Det bør begrundes bedre i betragtning 70c, hvorfor andre mindre indgribende foranstaltninger ikke opfylder målet om gennemsigtighed, og hvorfor andre offentliggørelsesmetoder er blevet anset for at være mindre velegnede. — Der bør medtages en ekstra bestemmelse for at sikre, at der kun offentliggøres aggregerede data i små lokalsamfund. — Det bør i præamblen begrundes, hvorfor man har valgt den i artikel 110a, stk. 3, anførte varighed for offentliggørelse af data. — De oplysninger, der skal gives til de registrerede i medfør af artikel 110c, bør suppleres.
4.

Det rådgivende udvalg er især enigt i, at transaktionen skal vurderes på følgende markeder: a) Markedet for engrosleverancer af mobile tegnebogsplatforme, som mindst omfatter Det Forenede Kongerige. b) Markedet for sikker opbevaring, som mindst omfatter Det Forenede Kongerige. c) Markedet for detaildistribution af mobile tegnebogsplatforme til kunder, som mindst omfatter Det Forenede Kongerige. d) Markedet for reklamevirksomhed, som mindst omfatter Det Forenede Kongerige. e) Markedet for formidling af mobilannonceringstjenester, som mindst omfatter Det Forenede Kongerige. f) Markedet for engros- og detailsalg af masse-SMS’er, som mindst omfatter Det Forenede Kongerige. g) Markedet for dataanalysetjenester, som mindst omfatter Det Forenede Kongerige. h) Markedet i Det Forenede Kongerige for detailmobiltelefonitjenester.
DA Den Europæiske Unions Tidende C 70/11

Høringskonsulentens endelige rapport (1)

COMP/39.966 — Gasisolerede koblingsanlæg (ændring af bødepålæg)

2013/C 70/05

Afgørelsesudkastet tager sigte på en ændring af Kommissionens tidligere beslutning af 24. januar 2007 (2) i en sag angående gasisolerede koblingsanlæg. Ændringerne berører alene de to virksomheder Mitsubishi Electric Corporation (»Melco«) og Toshiba Corporation (»Toshiba«).

I sin tidligere beslutning fandt Kommissionen, at 20 retlige enheder (tilhørende 10 virksomheder, hvoraf nogle blev holdt ansvarlige som moderselskaber) havde deltaget i en kartelaftale inden for gasisolerede koblingsanlæg. Ved denne beslutning fik bl.a. Melco og Toshiba pålagt bøder.

I sin dom i sag T-113/07, Toshiba Corp. mod Europa-Kommissionen, og sag T-133/07, Mitsubishi Electric Corp. mod Europa-Kommissionen, stadfæstede Retten, at Toshiba og Melco som fastslået af Kommissionen havde overtrådt EF-traktatens artikel 81 (nu artikel 101 i TEUF), men annullerede den bøde, Toshiba og Melco havde fået pålagt, da den fandt, at Kommissionen ved valget af referenceåret for bødeudmålingen havde tilsidesat princippet om ligebehandling.

Den 15. februar 2012 fremsendte Kommissionen sagsfremstillingsmeddelelser til Melco og Toshiba, hvori den underrettede dem om, at den havde til hensigt at genberegne de to virksomheders bøder for den overtrædelse, som Retten havde stadfæstet. Sagsfremstillingerne indeholdt en redegørelse for de omstændigheder, parametre og kriterier, der var relevante for beregning af bøderne, og begge virksomheder fik lejlighed til at fremsætte deres bemærkninger frem til 16. marts 2012. Denne frist blev efter anmodning fra Toshiba forlænget til den 23. marts 2012.

Den 15. marts 2012 fremførte Toshiba i en henvendelse til høringskonsulenten, at det i denne situation ikke var tilstrækkeligt at fremsende en sagsfremstilling, men at der forud for en bødeafgørelse burde være fremsendt en klagepunktsmeddelelse, som Toshiba ville have ret til at svare på.

Jeg besvarede Toshibas henvendelse den 16. marts 2012 og anførte, at en klagepunktsmeddelelse ikke var påkrævet i denne sag, eftersom Kommissionen ikke rejste nogen nye klagepunkter mod Toshiba udover dem, som Toshiba allerede var blevet hørt om under sagsbehandlingen forud for Kommissionens vedtagelse af den første beslutning. Desuden havde Toshiba haft lejlighed til skriftligt at fremsætte sine bemærkninger til Kommissionens intention om at vedtage en afgørelse om et nyt bødepålæg.

Jeg har derfor konkluderet, at de virksomheder, afgørelsesudkastet er rettet til, var i stand til effektivt at udøve deres procedurerettigheder, og at deres ret til at blive hørt er blevet respekteret.

Bruxelles, den 20. juni 2012. Michael ALBERS

(1) Jf. artikel 16 i afgørelse 2011/695/EU vedtaget af formanden for Europa-Kommissionen af 13. oktober 2011 om høringskonsulentens funktion og kompetenceområde under behandlingen af visse konkurrencesager, EUT L 275 af 20.10.2011, s. 29.

(2) Kommissionens beslutning C(2006) 6762 endelig af 24. januar 2007. Et resumé af beslutningen er offentliggjort i, EUT C 5 af 10.1.2008, s. 7.
For det første fandt jeg, at den anmeldende part ikke havde godtgjort, at aktindsigt i fortrolige salgsdata fra dens konkurrenter var tvingende nødvendig for udøvelsen af retten til forsvar. Den anmeldende part havde som begrundelse for sin anmodning hovedsagelig gjort gældende, at GD Konkurrence kunne have begået fejl med hensyn til den metodologi, der understøtter markedsrekonstruktionen, eller med hensyn til behandling, håndtering og analyse af selve rådataene (dvs. at der kan være begået fejl ved overførslen af rådataene til modellen).

Med hensyn til den metodologi, der er benyttet ved markedsrekonstruktionen, bemærkede jeg, at den anmeldende part havde fået bevilget aktindsigt i selve markedsrekonstruktionsmodellen gennem en kopi af excelfilen, hvor alle forretningshemmeligheder var fjernet, men med alle underliggende formler. Jeg konkluderede, at dette satte den anmeldende part i stand til at kontrollere og kommentere metodologien i den analyse, der var blevet foretaget.

Med hensyn behandlingen, håndteringen og analysen af dataene bemærkede jeg, at den blotte teoretiske mulighed for regne- eller skrivefejl ikke i sig selv kunne begrunde offentliggørelsen af fortrolige oplysninger med risiko for fuldstændigt at undergrave den særlige beskyttelse af disse oplysninger i henhold til EU-retten. Jeg meddelte ikke desto mindre den anmeldende part, at jeg kunne overveje at gøre de faktiske rå salgsdata tilgængelige i begrænset omfang, jf. artikel 8, stk. 4, i afgørelsen om kompetenceområdet, såfremt der var konkret og troværdigt belæg for, at GD Konkurrence havde begået fejl i forbindelse med rekonstruktionen. Der er hidtil ikke blevet fremlagt sådant belæg (3).
6.

Det rådgivende udvalg er enigt med Kommissionen i, at den anmeldende parts tilsagn af 21. februar 2012, som ændret den 13. marts 2012, afhjælper de konkurrencemæssige problemer, som Kommissionen har påpeget, og vil fjerne den betydelige hindring for den effektive konkurrence, der er et resultat af den anmeldte transaktion.
4.

Flertallet af medlemmerne i Det Rådgivende Udvalg er enige med Kommissionen i, at der på baggrund af tilsagnene fra Air Canada, United Airlines og Lufthansa ikke længere er nogen grund til, at Kommissionen griber ind, jf. dog artikel 9, stk. 2 i forordning (EF) nr. 1/2003. Et mindretal afholder sig fra at udtale sig.
(2)

A++-aftalen omfatter alle flyselskabernes passagerflyvninger mellem Europa og Nordamerika. Flyselskaberne har aftalt at samarbejde om centrale konkurrenceparametre som prissætning, kapacitet, fartplaner og markedsføring. Deres joint venture opfylder ikke betingelserne for at kunne betragtes som »selvstændigt fungerende«, og aftalen falder derfor ind under artikel 101 i TEUF.
5.

Det Rådgivende Udvalg er enigt med Kommissionen i, at klausulen udgør en overtrædelse af artikel 101, stk. 1, i TEUF, at den ikke falder ind under undtagelsesbestemmelsen i artikel 101, stk. 3, og at parterne derfor har overtrådt artikel 101 i TEUF.